El festival de les arts escèniques per a famílies Escena Kids se celebrarà el 3 i 4 de novembre en la Gerència del Port de Sagunt
29 d’octubre 2018

El nou festival de teatre Escena Kids, que organitza la delegació de Turisme de l'Ajuntament de Sagunt en col·laboració amb l'Agència Valenciana de Turisme i del festival Sagunt a Escena, tindrà lloc en la Gerència del Port de Sagunt els dies 3 i 4 de novembre amb un ampli programa d'espectacles i activitats dirigits a tota la família davall el lema ‘El festival de teatre per a passar-ho en gran’.

  

Amb esta iniciativa, Sagunt pretén convertir-se en el referent de les arts escèniques infantils a Espanya. Escena Kids espera congregar més de 3.000 persones durant els dos dies per a anar guanyant prestigi edició rere edició i ser un referent internacional del turisme cultural i familiar.

  

Així, des de les 11 fins a les 23 hores el dissabte i de 11 fins a 21 hores el diumenge, grans i xicotets gaudiran d'un festival que tindrà de tot; titelles: espectacles itinerants, taller de maquillatge, de radi i de percussió. A més, de una zona de jocs, _food trucks, lounge_ bar i fins a un mercat ambulant.

  

La programació estarà dividida en dos diez. El dissabte, 3 de novembre, comptarà amb l'actuació _Girafes_ a les 13 hores. Un espectacle que passejarà per la ciutat amb “dos girafes i la seua cria, acompanyades per músics i instruments”, segons s'explica en la pàgina web del festival. També es representarà _Oniricus_ a les 17.30 hores, un teatre on “dos surrealistes i eixelebrats mossos de circ, que somien a convertir-se algun dia en vertaders artistes, es topen amb el desnonament del circ italià per al qual treballen. Sols davant la vida, decidixen fugir i rendir-se. Però i si són ells els que decidixen assumir el paper principal? Gràcies al públic seguixen avant amb el seu somni, perquè els somnis mai han d'abandonar-se. Ací naix un nou circ, l'espectacle ha de continuar”, expliquen des de la web de la companyia La Troupe Malabo.

  

A més, l'espectacle de titelles, _El fantasma de Canterville_, també els dos dies a les 16:30 hores, on “la família Orbis decidix comprar-se una antiga casa en Canterville on habita un fantasma molt peculiar que donarà pas a escenes de vertadera comèdia”. També estarà durant tot el cap de setmana, Pluja de paraules, una intervenció escènica per a tots els públics i per a desenvolupar en espais urbans o rurals a les 12 h y a les 19 h. 

  

El diumenge a les 15:30 h, _Faules del Camp de Morvedre_. Una recopilació de rondalles per part del Grup d’Estudi del Medi Murbíter. Un grup format per mestres i gent de la cultura del Camp de Morvedre.

  

D'altra banda, el diumenge, hi haurà un espectacle d'animació de carrer itinerant, _Satsuma 3.0_ a les 16:30 hores, on els personatges realitzen coreografies i acrobàcies sobre xanques amb la participació del públic.

  

Així mateix, _Babo Royal_, que es desenvoluparà a les 18 h, els assistents se submergiran en un “imperi de 50m2. Un rei llunàtic i un trobador singular. Un xicotet territori on regna l’excentridad”.

  

Escena Kids celebra la seua primera edició en la Gerència convertint la zona en un espai cultural. Un complex simbòlic i clau del patrimoni industrial del Port de Sagunt, que des de 2015 va passar a ser de titularitat pública.

  

Més informació en [Escena Kids](http://www.escenakids.es/)  

![](/media/d5edmx12/06_c_programacion.jpg)  
![](/media/m5iogmte/06_c_babo-1.jpg)  
![](/media/acmn4m3q/06_c_girafes.jpg)  
![](/media/xbbg1vmh/06_c_oniricus.jpg)  
![](/media/inapzylc/06_c_satsuma.jpg)  

*   [](http://www.facebook.com/sharer.php?u=https://aytosagunto.es/va/actualitat/el-festival-de-les-arts-esceniques-per-a-families-escena-kids-se-celebrara-el-3-i-4-de-novembre-en-la-gerencia-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-festival-de-les-arts-esceniques-per-a-families-escena-kids-se-celebrara-el-3-i-4-de-novembre-en-la-gerencia-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-de-les-arts-esceniques-per-a-families-escena-kids-se-celebrara-el-3-i-4-de-novembre-en-la-gerencia-del-port-de-sagunt/ "Linked In")
*   [](mailto:?body=https://aytosagunto.es/va/actualitat/el-festival-de-les-arts-esceniques-per-a-families-escena-kids-se-celebrara-el-3-i-4-de-novembre-en-la-gerencia-del-port-de-sagunt/)